На основу члана 99. став. 20 Закона о планирању и изградњи („Сл. гласник РС“, бр. 72/2009, 81/2009-испр. 64/2010-одлука УС, 24/2011, 121/2012, 42/2013-одлука УС, 50/2013- одлука УС, 98/2013-одлука УС, 132/2014, 145/2014, 83/2018, 31/2019 и 37/2019 – др. закон i 9/2020), члана 69. Одлуке о отуђењу, давању у закуп, прибављању и размени грађевинског земљишта у јавној својини општине Владичин Хан („Сл. гласник града Врања“, бр. 6/2016, 43/2016 и 28/2017), члана 32. Закона о локалној самоуправи („Сл. гласник РС“ 129/2007, 83/2014 - др. закон, 101/2016 – др. закон и 47/2018) и члана 15. и 40. Статута општине Владичин Хан („Службени гласник града Врања“, бр. 4/2019), Скупштина општине Владичин Хан, на седници одржаној дана 01.03.2020. године, донела је

**ОДЛУКУ О ПРИБАВЉАЊУ НЕПОСРЕДНОМ ПОГОДБОМ НЕИЗГРАЂЕНОГ ГРАЂЕВИНСКОГ ЗЕМЉИШТА У ЈАВНОЈ СВОЈИНИ ОПШТИНЕ ВЛАДИЧИН ХАН**

**Члан 1.**

Овом одлуком у јавној својини општине Владичин Хан, за потребе изградње улице Немањине у Владичином Хану, прибавља се непосредном погодбом, неизграђено грађевинско земљиште и то кп.бр. 185/4, у површини од 3 а 28 м2, уписана у лист непокретности бр. 972 КО Владичин Хан, чији је власник Драган (Вујица) Ђорђевић из Владичиног Хана, Немањина 20.

**Члан 2.**

Непокретност из члана 1. ове одлуке прибавља се у јавну својину општине Владичин Хан по цени од 1.410,53 динара по 1 м2, што за укупну површину предметне парцеле износи 462.653,84 динара.

**Члан 3.**

Ближа права и обавезе између општине Владичин Хан и Драган (Вујица) Ђорђевић из Владичиног Хана, Немањина 20, регулисаће се уговором о прибављању неизграђеног грађевинског земљишта, који ће се потписати након ступања на снагу ове одлуке и прибављања мишљења надлежног правобранилаштва.

**Члан 4.**

У име општине Владичин Хан уговор о прибављању грађевинског земљишта потписаће председник општине или лице које он овласти.

**Члан 5.**

Ова одлука ступа на снагу осмог дана од дана објављивања у "Службеном гласнику града Врања".

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-16/5/20-I**

**ПРЕДСЕДНИЦА**

**Данијела Поповић**